CELEX: 22003D0404
Language: el
Date: 2003-05-16 00:00:00
Title: 2003/404/ΕΚ: Απόφαση αριθ. 1/2003 του Συμβουλίου Υπουργών ΑΚΕ-ΕΚ, της 16ης Μαΐου 2003, σχετικά με την προσχώρηση της Λαϊκής Δημοκρατίας του Ανατολικού Τιμόρ στη συμφωνία εταιρικής σχέσης ΑΚΕ-ΕΚ

Avis juridique important

|

22003D0404

2003/404/ΕΚ: Απόφαση αριθ. 1/2003 του Συμβουλίου Υπουργών ΑΚΕ-ΕΚ, της 16ης Μαΐου 2003, σχετικά με την προσχώρηση της Λαϊκής Δημοκρατίας του Ανατολικού Τιμόρ στη συμφωνία εταιρικής σχέσης ΑΚΕ-ΕΚ  

Επίσημη Εφημερίδα αριθ. L 141 της 07/06/2003 σ. 0025 - 0025

Απόφαση αριθ. 1/2003 του Συμβουλίου Υπουργών ΑΚΕ-ΕΚτης 16ης Μαΐου 2003σχετικά με την προσχώρηση της Λαϊκής Δημοκρατίας του Ανατολικού Τιμόρ στη συμφωνία εταιρικής σχέσης ΑΚΕ-ΕΚ(2003/404/ΕΚ)ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,Έχοντας υπόψη τη συμφωνία εταιρικής σχέσης ΑΚΕ-ΕΚ, που υπεγράφη στο Κοτονού στις 23 Ιουνίου 2000, και ιδίως το άρθρο 94 παράγραφος 1,Εκτιμώντας τα ακόλουθα:(1) Η Λαϊκή Δημοκρατία του Ανατολικού Τιμόρ έχει υποβάλει αίτηση προσχώρησης στη συμφωνία εταιρικής σχέσης ΑΚΕ-ΕΚ, σύμφωνα με το άρθρο 94 παράγραφος 1 αυτής.(2) Το Ανατολικό Τιμόρ πληροί τις προϋποθέσεις συμμετοχής που ορίζονται στο άρθρο 94 παράγραφος 1 της συμφωνίας, και η αίτηση προσχώρησής του πρέπει να εγκριθεί,ΑΠΟΦΑΣΙΖΕΙ:Άρθρο 1Η προσχώρηση της Λαϊκής Δημοκρατίας του Ανατολικού Τιμόρ στη συμφωνία εταιρικής σχέσης ΑΚΕ-ΕΚ εγκρίνεται.Άρθρο 2Η συμμετοχή του Ανατολικού Τιμόρ στην παρούσα συμφωνία υπόκειται στην προσωρινή ρύθμιση σύμφωνα με την οποία το Ανατολικό Τιμόρ τυγχάνει της χρηματοδοτικής ενίσχυσης από την Κοινότητα προς όφελος των κρατών ΑΚΕ, σύμφωνα με το άρθρο 3 στοιχείο β) (στήριξη της περιφερειακής συνεργασίας και ολοκλήρωσης) του εν ισχύι χρηματοδοτικού πρωτοκόλλου που περιλαμβάνεται στο παράρτημα I της συμφωνίας, για τη χρονική περίοδο 2000-2005.Άρθρο 3Τα άρθρα 1 και 5 του παραρτήματος VI της συμφωνίας πρέπει να τροποποιηθούν με προσθήκη του Ανατολικού Τιμόρ στους καταλόγους των λιγότερο ανεπτυγμένων κρατών ΑΚΕ και των νησιωτικών κρατών ΑΚΕ.Άρθρο 4Η προσχώρηση του Ανατολικού Τιμόρ στη συμφωνία αρχίζει να ισχύει την πρώτη ημέρα του δεύτερου μήνα που έπεται της ημέρας κατάθεσης της πράξης προσχώρησής του.Βρυξέλλες, 16 Μαΐου 2003.Για το Συμβούλιο Υπουργών ΑΚΕ-ΕΚΟ ΠρόεδροςSerge Rialuth Vohor